**OPĆINA TOMPOJEVCI**

**VODIČ ZA GRAĐANE**

**PRORAČUN OPĆINE TOMPOJEVCI ZA 2023. GODINU I PROJEKCIJA ZA 2024. I 2025. GODINU**

**UVODNA RIJEČ OPĆINSKOG NAČELNIKA**

Dragi mještani Općine Tompojevci,

Predstavljamo Vam Proračun za građane za 2023. godinu. U njemu je prikazano na koji način Općina Tompojevci prikuplja i investira sredstva. Kako bi Vam omogućili uvid u rad naše Općine i učinili je što transparentnijom, molim Vas posjetite nas na našoj službenoj stranici [www.opcina-tompojevci.hr](http://www.opcina-tompojevci.hr)

Općinski proračun složeni je financijski dokument, te se ovim Vodičem želi na jednostavan i razumljiv način dati uvid u temeljne proračunske pojmove, općinske prihode i rashode, projekte i aktivnosti.

Svrha ovog Vodiča, osim povećanja transparentnosti rada Općine i informiranja mještana o načinu raspolaganja javnim sredstvima je i povećanje interesa javnosti za općinske aktivnosti i projekte te u konačnici i njenoj većoj uključenosti u proračunski proces Općine Tompojevci.

Nadam se da smo u tome uspjeli. Ovaj dokument je namijenjen vama, a mi smo na raspolaganju za sve vaše prijedloge i sugestije.

 Općinski načelnik

 Milan Grubač

**OPĆENITO O PRORAČUNU**

**ŠTO JE PRORAČUN?**

Proračun je jedan od najvažnijih dokumenata koji se donosi na razini jedinice lokalne samouprave.

Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu. Uz proračun donosi se i **projekcija** prihoda i primitaka te rashoda i izdataka za **dvije godine unaprijed.**

Propisi kojim su regulirana sva pitanja vezana uz proračun je Zakon o proračunu (Narodne novine 144/21).

**KAKO SE DONOSI PRORAČUN?**

Proračun donosi predstavničko tijelo jedinica lokalne samouprave (Općinsko vijeće Općine Tompojevci).

Proračun se prema Zakonu mora donijeti najkasnije do konca tekuće godine za iduću godinu prema prijedlogu kojeg utvrđuje načelnik i dostavlja predstavničkom tijelu do 15. studenog tekuće godine

Ako se proračun ne donese u roku slijedi:

* Privremeno financiranje
* Raspuštanje Općinskog vijeća i Načelnika
* Prijevremeni izbori za Općinsko vijeće i općinskog Načelnika

**SADRŽAJ PRORAČUNA**

**I Opći dio proračuna sadrži:**

**– sažetak Računa prihoda i rashoda i Računa financiranja**

**– Račun prihoda i rashoda i Račun financiranja.**

**SažetakRačuna prihoda i rashoda i Sažetak Računa financiranja** sastoji se od

Ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine, te ukupnih primitaka odfinancijske imovine i zaduživanja i izdataka za financijsku imovinu i otplate zajmova.

**Račun prihoda i rashoda proračuna** sastoji se od prihoda i rashoda iskazanih prema izvorima financiranja i ekonomskoj klasifikaciji na razini skupine, te rashoda iskazanih prema funkcijskoj klasifikaciji dok se u računu financiranja iskazuju primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Ako ukupni prihodi i primici nisu jednaki ukupnim rashodima i izdacima, opći dio proračuna sadrži i **preneseni višak ili preneseni manjak prihoda nad rashodim*a***. Ukoliko nije moguće u jednoj proračunskoj godini podmiriti planirani manjak odnosno utrošiti planirani višak potrebno je donijeti višegodišnji plan uravnoteženja i isti uključiti u proračun.

**II Posebni dio proračuna** sastoji se od plana rashoda i izdataka Općine Tompojevci iskazanih po organizacijskoj klasifikaciji, izvorima financiranja i ekonomskoj klasifikaciji na razini skupine (druga razina), raspoređenih u programe koji se sastoje od aktivnosti i projekata.

**III Obrazloženje proračun*a*** sastoji se od obrazloženja općeg dijela proračuna i obrazloženja posebnog dijela proračuna, te obrazloženja prenesenog manjka odnosno viška proračuna.

Obrazloženje općeg dijela proračuna sadrži obrazloženje:

– prihoda i rashoda, primitaka i izdataka proračuna

– prenesenog manjka odnosno viška proračuna.

Obrazloženje posebnog dijela Proračuna sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti.

**PRIHODI I PRIMICI, RASHODI I IZDACI PRORAČUNA PO VRSTAMA**

Prihodi i primici Proračuna prema ekonomskoj klasifikaciji obuhvaćaju:

* prihode poslovanja
* prihode od prodaje nefinancijske imovine
* raspoloživa sredstva iz prethodnih godina

Rashodi i izdaci Proračuna prema ekonomskoj klasifikaciji obuhvaćaju:

* rashode poslovanja
* rashode za nabavu nefinancijske imovine
* izdatke za financijsku imovinu i otplate zajmova

**VAŽNO JE ZNATI!**

Jedno od najvažnijih načela Proračuna je da isti mora biti **uravnotežen = ukupna visina planiranih prihoda i višak/manjak iz predhodnih godina mora biti istovjetan ukupnoj visini planiranih rashoda**



Određeni rashodi mogu se financirati isključivo iz određenih prihoda – namjenski prihodi.

**PRIHODI PRORAČUNA I NJIHOVA NAMJENA**

**Za što se koriste?**

Prihodi od prodaje imovine = isključivo za kapitalna ulaganja (investicije)

Komunalni prihodi = isključivo za komunalne programe

Komunalni doprinos= gradnja objekata i uređaja komunalne infrastrukture

Komunalna naknada = održavanje objekata i uređaja komunalne infrastrukture

Nenamjenski prihodi = (porezi, zakup posl. prostora, ostali prihodi) mogu financirati sve vrste rashoda, a u općini Tompojevci uglavnom se troše za:

* Javne potrebe
* Materijalne rashode Općine
* Pokriće nedostataka komunalnih prihoda u održavanju komunalne infrastrukture (Program održavanje komunalne infrastrukture viši je od prihoda koji se uberu za tu namjenu)

**RASHODI PRORAČUNA**

* Rashodi poslovanja
* Materijalni rashodi
* Financijski rashodi
* Subvencije
* Pomoći unutar općeg proračuna
* Naknada građanima i kućanstvima na temelju osiguranja i druge naknade
* Ostali rashodi
* Rashodi za nabavu nefinancijske imovine

**Dali se proračun može mijenjati?**

Proračun nije „statičan” akt već se, sukladno Zakonu može mijenjati tijekom proračunske godine **„rebalans”. Procedura** izmjena Proračuna istovjetna je proceduri njegova donošenja: „rebalans” predlaže načelnik, a donosi Općinsko vijeće.

Tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanjuju prihodi i/ili primici, načelnik može na prijedlog Upravnog odijela obustaviti izvršavanje pojedinih rashoda i/ili izdataka.

**Kako se Općina može zaduživati?**

Općina se može dugoročno zaduživati

* Isključivo za kapitalne investicije
* Investicija planirana u Proračunu
* Prethodna suglasnost Općinskog vijeća
* Suglasnost Vlade RH

Ukupan opseg zaduživanje (godišnja obveza anuiteta po zaduženju Općine kao i anuiteta po danim jamstvima i suglasnostima (trgovačkim društvima i ustanovama Općine) ne smije prelaziti 20% prihoda proračuna (bez prihoda od domaćih i stranih pomoći, donacija, sufinanciranja građana)

Općina se može kratkoročno zaduživati

* Bez posebnih suglasnosti
* Pokriće nelikvidnosti
* Unutar jedne godine

**Općina Tompojevci nema ni kratkoročnih ni dugoročnih** **zaduženja.**

**PRORAČUN OPĆINE TOMPOJEVCI ZA**

 **2023.GODINU**

**I PROJEKCIJA PRORAČUNA ZA**

**2024. I 2025. GODINU**

PRIHODI I PRIMICI, RASHODI I IZDACI PRORAČUNA 2023.

I PROJEKCIJE PRORAČUNA ZA 2024. 2025. GODINU URAVNOTEŽENI

**PRIHODI PRORAČUNA ZA 2023. izraženi u EUR**

|  |  |
| --- | --- |
| PRIHODI PRORAČUNA | Proračun 2023. |
| **6 PRIHODI POSLOVANJA** | **2.428.380,00** |
| 61 Prihodi od poreza  | 234.025,00 |
| 63 Pomoći iz inozemstva (darovnice) i od subjekata unutar opće države | 2.027.350,00 |
| 64 Prihodi od imovine  | 108.905,00 |
| 65 Prihodi od administrativnih pristojbi i po posebnim propisima | 57.440,00 |
| 68 Ostali prihodi  | 660,00  |
| **7 PRIHODI OD PRODAJE NEFINANCIJSKE IMOVINE**  | **21.280,00** |
| 71 Prihodi od prodaje neproizvedene imovine  | 17.500,00 |
| 72 **Prihodi od prodaje proizvedene dugotrajne imovine** | 3.780,00 |
| **6+7 UKUPNO:**  |  **2.449.660,00** |
| **Raspoloživa sredstva iz prethodnih godina za pokriće manjka prihoda** | **156.175,00** |

1. Prihodi poslovanja obuhvaćaju:

1a) Prihodi od poreza obuhvaćaju poreze koji su isključivi prihod Općine Tompojevci propisani Odlukom o porezima.

1b) Prihodi od pomoći iz inozemstva (darovnice) i od subjekata unutar opće države uključuju prihode od pomoći iz državnog proračuna, pomoći iz županijskog proračuna, pomoći od ostalih subjekata unutar opće države (HZZ-a, HZZO-a), kapitalne pomoći iz državnog proračuna i od ostalih izvanproračunskih korisnika državnog proračuna (Fond za zaštitu okoliša) i kapitalne pomoći iz državnog proračuna temeljem prijenosa EU sredstava.

1c) Prihode od imovine čine prihodi od financijske imovine (kamate na depozit po viđenju i zatezne kamate) i Prihodi od nefinancijske imovine (naknada od koncesije i pravo služnosti, prihod od zakupa i iznajmljivanja imovine, spomenička renta, legalizacija objekata)

1d) Prihodi od administrativnih pristojbi i po posebnim propisima, u koje se ubrajaju prihodi od administrativnih pristojbi (po Odluci vijeća, upravne pristojbe), prihodi po posebnim propisima (vodni doprinos, šumski doprinos, komunalne naknade i komunalni doprinos)

1e) Ostali prihodi (prihodi ovršnog postupka za komunalnu naknadu)

1. Prihodi od prodaje nefinancijske imovine

2a) prihod od prodaje zemljišta u vlasništvu RH

2b) prihod od prodaje proizvedene dugotrajne imovine

**RASHODI PRORAČUNA ZA 2023. izraženi u EUR**

|  |  |
| --- | --- |
| RASHODI PRORAČUNA | Proračun 2023. |
| **3 RASHODI POSLOVANJA**  | **875.570,00** |
| 31 Rashodi za zaposlene  | 249.780,00 |
| 32 Materijalni rashodi  | 371.780,00 |
| 34 Financijski rashodi  | 6.535,00 |
| 35 Subvencije | 23.000,00 |
| 36 Pomoći dane u inozemstvo i unutar opće države  | 100.875,00 |
| 37 Naknade građanima i kućanstvima na temelju osiguranja i druge naknade | 52.030,00 |
| 38 Ostali rashodi  | 71.570,00 |
| **4 RASHODI ZA NABAVU NEFINANCIJSKE IMOVINE** | **1.724.865,00** |
| 42 Rashodi za nabavu proizvedene dugotrajne imovine  | 1.610.140,00 |
| 45 Rashodi za dodatna ulaganja na nefinancijskoj imovini | 114.725,00 |
| **5.IZDACI ZA FINANCIJSKU IMOVINU I OTPLATU ZAJMOVA** | **5.400,00** |
| 53.Izdaci za dionice i udjele u glavnicu | 5.400,00 |
| **UKUPNI RASHODI (3+4+5)** | **2.605.835,00** |

1.Rashodi poslovanja obuhvaćaju

1a) Rashodi za zaposlene čine rashodi za plaće (sredstva za plaće djelatnika općinske uprave projekta zaželi i javnih radova), doprinosi za plaće (planirane obveze na ime doprinosi iz i na plaće), te ostali rashodi za zaposlene (rashodi za materijalna prava temeljem Pravilnika o materijalnim pravima djelatnika).

1b) Materijalni rashodi obuhvaćaju rashode za usluge. Naknade troškova zaposlenima (službena putovanja, naknade za prijevoz za dolazak na posao i s posla, stručno usavršavanje zaposlenima i ostale naknade troškova zaposlenima). Rashodi za materijal i energiju (uredski materijal, materijal i sirovine, energija, materijal i dijelovi za tekuće i investicijsko održavanje, sitan inventar i auto gume i sl.) Rashodi za usluge (telefona i pošte, tekućeg investicijskog održavanje, usluge promidžbe i informiranja, komunalne usluge, zdravstvene i veterinarske usluge, računalne i ostale usluge). Naknade troškova osobama izvan radnog odnosa (stručno osposobljavanje) te ostali nespomenuti rashodi poslovanja (naknade za rad predstavničkih i izvršnih tijela, povjerenstva i sl., premija osiguranja, reprezentacija, članarina, pristojbe i naknade i ostali nespomenuti rashodi poslovanja).

1c) U okviru Financijskih rashoda planirani su rashodi za bankarske usluge i usluge platnog prometa, kamate i ostale nespomenute financijske rashode.

1d) Subvencije se odnose na program potpore u poljoprivredi i gospodarstvu.

1e) Pomoći dane u inozemstvo i unutar opće države odnose se na Ugovor o sufinanciranju provedbe medijske kampanje borbe protiv ovisnosti i duhanskim proizvodima, alkoholu i drogama na području VSŽ i projekt besplatnog organiziranja prijevoza umirovljenika, prijenos sredstava za rad proračunskog korisnika (RA TINTL) , sufinanciranje izgradnje ceste i parkirališta u Mikluševcima, sufinanciranje izrade projektne dokumentacije za rekonstrukciju vodovodnu mreže u Berku i Mikluševcima.

1f) Naknade građanima i kućanstvima obuhvaćaju rashode na ime pomoći i naknada iz Socijalnog programa. Stipendiranje svih studenata preddiplomskih i diplomskih, stručnih i sveučilišnih studija.

1g) Ostali rashodi **-** Donacije (naknade za rad udruga u kulturi, sportu, javne potrebe ostalih udruga, razvoj civilnog društva, predškolski odgoj i osnovnoškolsko obrazovanje, financiranje političkih stranaka i sl.)

2. Rashodi za nabavu nefinancijske imovine

2a) Rashodi planirani za nabavu proizvedene dugotrajne imovine odnose se na rashode za nabavu proizvedene dugotrajne imovine obuhvaćaju: rashode za građevinske objekte (izgradnju dječjeg vrtića u Tompojevcima, izgradnju i opremanje dječjeg igrališta u Čakovcima i Bokšiću, radovi na sportskoj svlačionici i izgradnja parkrališta Tompojevci, izgradnja boćališta i višenamjenskog sportskog igrališta u Tompojevcima, rekonstrukciju ceste spoj Sotinačke – Tri ruže u Berku, rekonstrukcija stanova u Čakovcima, sanacija zgrade DVD-a Bokšić, postavljane video nadzora na grobljima.

Rashodi za nematerijalnu proizvedenu imovinu ( ulaganje u računalne programe, izrada projektne dokumentacije za društveni dom u Mikluševcima, projektna dokumentacija za turistički posjetiteljski centar Kercel u Čakovcima).

Rashodi za dodatna ulaganja odnose se na izmjenu krovišta na domu kulture Berak , rekonstrukciju Mađarske kuće u Čakovcim.

1. Izdaci za financijsku imovinu i otplate zajmova

3a) Izdaci za financijsku imovinu odnose se na kupovinu udjela u trgovačkim društvu Komunalac d.o.o. Vukovar

**PRORAČUN PO PROGRAMIMA**

**Program Općinsko vijeće** - obuhvaća sredstva za redovan rad Općinskog vijeća (naknade vijećnicima i političkim strankama, reprezentacija)

**Program mjesna samouprava** - obuhvaća sredstva za rad mjesnih odbora (režijski troškovi po objektima mjesnih odbora i održavanje istih, naknade za rad vijeća mjesnih odbora).

**Program ured načelnika** – obuhvaća rashode za redovnu djelatnost u Uredu općinskog načelnika (uključuje rashode za dužnosnike, službena putovanja, troškove reprezentacije, režijske rashode, tekuće pomoći i sl.).

**Program programi i projekti** – obuhvaća razvoj publike u kulturi, projekt zaželi (uposleni djelatnici koji pružaju pomoć starijoj populaciji) demografsku obnovu (sufinanciranje prve nekretnine – obiteljske kuće).

**Program dani stradanja** - program obuhvaća rashode protokola stradalih i nestalih u domovinskom ratu na području općine.

**Program dani općine** – obuhvaća obilježavanje dana povratka na naše područje nakon domovinskog rata (odnosi se na rashode za reprezentaciju i rashode protokola).

**Program građevinski objekti** – odnose se na postavljanje video nadzora na grobljima u naseljima općine, izradu projektne dokumentacije za dom Mikluševci, rekonstrukciju mađarske kuće u Čakovcima, rade sufinanciranje izgradnje ceste i parkirališta u Mikluševcima, sufinanciranje izrade projektne dokumentacije za rekonstrukciju vodovodnu mreže u Berku i Mikluševcima. dodatna ulaganja u dom Berak, izgradnju vrtića u Tompojevcima, rekonstrukciju stanova u Čakovcima.

**Program prostorno uređenje i unapređenje stanovanja –** obuhvaća rashode za izmjene i dopune Prostornog plana općineTompojevci

**Program obrazovanje –** obuhvaća rashode za stipendiranje svih studenata preddiplomskih i diplomskih, stručnih i sveučilišnih studija.

**Program obilježavanje Državnih blagdana** odnosi se na rashode za reprezentaciju i rashode protokola.

**Program javna uprava i administracija** - rashodi se odnose na rashode za zaposlene, rashode za službena putovanja, premije osiguranja, reprezentaciju, režijske rashode i sl.

**Program socijalna skrb** - pomoć za podmirenje troškova stanovanja, ostale pomoći obiteljima i kućanstvima (sufinanciranje borbe protiv ovisnosti alkohola, duhana i droge, pomoći za novorođenu djecu, jednokratne pomoći, potpore roditeljima za djecu od prve godine života do šeste godine (polaska u prvi razred OŠ), sufinanciranje karata za prijevoz srednjoškolaca, naknadu za kupovinu obrazovnog materijala za učenike OŠ, božićne pakete za djecu do 14. godina), isplatu božićnice.

**Program održavanje komunalne infrastrukture** - ovaj program uključuje sljedeće aktivnosti: održavanje nerazvrstanih cesta, rashodi se odnose na komunalne usluge (čišćenje nerazvrstanih cesta u zimskom periodu, redovno održavanje nerazvrstanih cesta uređenje poljskih puteva), održavanje građevine i uređaja javne namjene, održavanje javne rasvjete, održavanje javne površine na kojima nije dopušten promet motornim vozilima(sanacija pješačkih staza) održavanje javnih zelenih površina i groblja, deratizacija i dezinsekcija, veterinarsko-higijeničarski poslovi i održavanje čistoće javnih površina (postavljanje koševa i uklanjanje otpada).

**Program građenja komunalne infrastrukture** - rashod se odnosi na rekonstrukciju cesta, izgradnju i opremanje dječjeg igrališta u naselju Čakovci i Bokšić, rekonstrukcija sportske svlačionice u Mikluševcima i Tompojevcima te izgradnju parkirališta kod sportske svlačionice Tompojevci, izgradnja boćališta i višenamjensko sportsko igralište u Tompojevcima.

**Program promicanje kulture** – obuhvaća kulturne manifestacije i kulturno umjetnički amaterizam, poticanje kulturne djelatnosti, njegovanje tradicije i običaja.

**Program sport i rekreacija** – obuhvaća poticanje sportske djelatnosti kroz nogometne klubove i ostale sportske udruge.

**Program javne potrebe ostalih udruga** -obuhvaća poboljšanje uvjeta u okviru brige za djecu i mlade, braniteljsku populaciju, te osobe treće životne dobi i drugi.

**Program razvoj civilnog društva** - odnosi se na redovno financiranje udruga (jačanje razvoja ruralnih prostora općine Tompojevci putem suradnje s drugim JLS i organizacijama, vjerske zajednice i udruga potrošača).

**Program predškolski odgoj, osnovno, srednje i visoko obrazovanje** – odnosi se na sufinanciranje redovitog programa predškolskog odgoja, na tekuće donacije (materijal za čišćenje i održavanje osnovne škole, motorni benzin za održavanje travnjaka u osnovnim i područnim školama) sufinanciranje jaslica.

**Program nacionalne manjine** – obuhvaća redovan rad tijela nacionalnih manjina, očuvanje običaja i njegovanje jezika nacionalnih manjina i na održavanje izbora za iste.

**Program gospodarstvo** – rashodi se odnose na troškove provođenja natječaja za zakup poljoprivrednog zemljišta u vl RH, odvoz uginule stoke,na potpore gospodarstvu, te potpore poljoprivrednicima i obrtnicima

**Program zaštite i spašavanja** – obuhvaća naknade za rad civilne zaštite, izdvajanje 4,9% od vlastitih sredstava za rad DVD-a, sufinanciranje Hrvatske gorske službe spašavanja i obveza izdvajanja iz proračuna 0,7% od vlastitih sredstava za rad Crvenog križa, saniranje objekta DVD-a u Bokšiću.

**Program zaštite okoliša** - rashodi se odnose na odvoz animalnog otpada i saniranje novonastalih divlje deponija, održavanje reciklažnog dvorišta (režijske troškove, investicijsko održavanje, zbrinjavanje opasnog otpada i sl)

**Program javni radovi** – odnose se na javne radove ( paća djelatnika javnih radova, materijal i strojevi za održavanje zelenih površina i sl.).

PROJEKCIJA PRORAČUNA ZA 2024. I 2025. GODINU - izražena u EUR

|  |  |  |
| --- | --- | --- |
| PRIHODI PRORAČUNA | Projekcija proračuna2024. | Projekcija proračuna 2025. |
| **6 PRIHODI POSLOVANJA** | **1.555.690,00** | **2.032.930,00** |
| 61 Prihodi od poreza  | 243.180,00 | 245.520,00 |
| 63 Pomoći iz inozemstva (darovnice) i od subjekata unutar opće države | 1.138.340,00 | 1.616.100,00 |
| 64 Prihodi od imovine  | 113.765,00 | 110.355,00 |
| 65 Prihodi od administrativnih pristojbi i po posebnim propisima | 59.725,00 | 60.265,00 |
| 68 Ostali prihodi  |  680,00  | 690,00 |
| **7 PRIHODI OD PRODAJE NEFINANCIJSKE IMOVINE**  | **22.130,00** | **21.460,00** |
| 71 Prihodi od prodaje neproizvedene imovine  | 18.200,00 | 17.500,00 |
| 72 **Prihodi od prodaje proizvedene dugotrajne imovine** | 3.930,00 | 3.960,00 |
| **6+7 UKUPNO:**  | 1.577.820,00 | 2.054.390,00 |
| **Raspoloživa sredstva iz prethodnih godina za pokriće manjka prihoda** | **0,00** | **0,00** |

|  |
| --- |
|  |

**RASHODI PROJEKCIJE PRORAČUNA ZA 2023. I 2024. GODINU -** izraženi u EUR

|  |  |  |
| --- | --- | --- |
| RASHODI PROJEKCIJE PRORAČUNA | Projekcija proračuna 2024. | Projekcija proračuna 2025. |
| **3 RASHODI POSLOVANJA**  | **866.381,00** | **925.705,00** |
| 31 Rashodi za zaposlene  | 259.773,00 | 262.670,00 |
| 32 Materijalni rashodi  | 345.655,00 | 402.050,00 |
| 34 Financijski rashodi  | 6.795,00 | 6.865,00 |
| 35 Subvencije | 23.920,00 | 24.140,00 |
| 36 Pomoći dane u inozemstvo i unutar opće države  | 101.715,00 | 101.935,00 |
| 37 Naknade građanima i kućanstvima na temelju osiguranja i druge naknade | 54.092,00 | 54.610,00 |
| 38 Ostali rashodi  | 74.431,00 | 73.435,00 |
| **4 RASHODI ZA NABAVU NEFINANCIJSKE IMOVINE** | **711.439,00** | **1.128.685,00** |
| 42 Rashodi za nabavu proizvedene dugotrajne imovine  | 711.439,00 | 1.128.685,00 |
| 45 Rashodi za dodatna ulaganja na nefinancijsku imovinu | 0,00 | 0,00 |
| **UKUPNI RASHODI (3+4)** | **1.577.820,00** | **2.054.390,00** |

**Važni kontakti i korisne informacije:**

Kontakt telefon: 032 514-184, 514-185.

Internet adresa: [www.opcina-tompojevci.hr](http://www.opcina-tompojevci.hr)

E-mail adresa za izravnu komunikaciju sa Općinskim načelnikom, te Jedinstvenim upravnim odjelom : opcina-tompojevci@vk.t-com.hr